བཅའ་ཁྲིམས་འདི་ནི་རྩོམ་རིག་བརྩམས་ཆོས་དང་སྒྱུ་རྩལ་བརྩམས་ཆོས།ཚན་རིག་བརྩམས་ཆོས་བཅས་ཀྱི་རྩོམ་པ་པོའི་བདག་དང་འབྲེལ་བའི་ཁེ་དབང་ལ་སྲུང་སྐྱོང་།སྤྱི་ཚོགས་རིང་ལུགས་ཀྱི་བསམ་པའི་དཔལ་ཡོན་དང་དངོས་པོ་དཔལ་ཡོན་འཛུགས་སྐྲུན་ལ་ཕན་པའི་བརྩམས་ཆོས་ཀྱི་གསར་རྩོམ་དང་ཁྱབ་བརྡལ་ལ་སྐུལ་འདེབས་བྱེད་པ།སྤྱི་ཚོགས་རིང་ལུགས་ཀྱི་རིག་གནས་དང་ཚན་རིག་བྱ་བཞག་འཕེལ་རྒྱས་ཡོང་བར་སྐུལ་སྤེལ་གཏོང་བ་བཅས་ཀྱི་ཆེད་དུ་རྩ་ཁྲིམས་གཞིར་བཟུང་སྟེ་གཏན་འབེབས་བྱས།བརྩམས་ཆོས་བདག་དབང་ཡོད་མཁན་གྱིས་བརྩམས་ཆོས་བདག་དབང་སྤྱོད་སྐབས་རྩ་ཁྲིམས་ལས་འགལ་མི་རུང་ཞིང་སྤྱི་བའི་ཁེ་ཕན་ལ་གནོད་པ་གཏོང་མི་རུང་།